06/02/2017 | Administración LocalMunicipal
Cariño
Aprobación definitiva do Regulamento xeral de funcionamento e organización do punto de atención á infancia

Ao non presentarse reclamacións durante o prazo de exposición ao público queda automáticamente elevado a definitivo o Acordo plenario inicial do Concello de Cariño de data 2 de decembro de 2016, sobre aprobación do Regulamento Xeral de Funcionamento e Organización do Punto de Atención á Infancia do Concello de Cariño, e cuxo texto definitivo se fai público en cumprimento do artigo 49 da Lei 7/1985, do 2 de abril, Reguladora das Bases do Réxime: O presente Regulamento, de conformidade co disposto no artigo 20.4 b) do Decreto 329/2005, de 28 de xullo, polo que se regulan os centros de menores e os centros de atención á infancia, e no artigo 7.1 b) do Decreto 254/2011, de 23 de decembro, polo que se regula o réxime de rexistro, autorización, acreditación e inspección dos servizos sociais en Galicia, ten por obxecto regular a organización e funcionamento do Punto de Atención á Infancia (PAI) do Concello de Cariño. O ámbito de aplicación do presente regulamento é o Punto de Atención á Infancia do concello de Cariño, que se configura como un servizo municipal de carácter socioeducativo, dirixido á poboación municipal entre 3 meses e 3 anos, que ten entre os seus obxectivos ofrecer unha atención integral, a través dun programa global que garanta o pleno desenvolvemento físico intelectual, afectivo, social e moral dos nenos/as.3.1.- De conformidade co establecido no artigo 28 do Decreto 329/2005, do 28 de xullo, polo que se regulan os centros de menores e os de atención á infancia, os Puntos de Atención á Infancia son aqueles establecementos de carácter diurno e titularidade municipal, encadrados nos servizos sociais especializados dos Concellos, que teñen como finalidade prestar unha atención de apoio aos pais, titores ou representantes legais dos/as nenos/as de entre 3 meses e 3 anos, cando concorran situacións ou circunstancias que lles impida o seu coidado, podendo asemesmo, atender aqueles casos que respondan a necesidades puntuais.3.2.- Os servizos ofertados polo centro son: -Asistencia ó PAI de luns a venres, en horario normal de xornada completa 8h ou media xornada 4h -O PAI posue servizo de cociña, entendese este como o servizo de quentar alimentos que leva as familias.3.3.- Horario de apertura.- O horario de apertura do centro será de 8:00 a 16:00 Os datos identificativos do centro son: Enderezo: Lugar de A Cerca, A Pedra. Teléfono: xxxxx Correo electrónico: xxxx Nº de inscrición no Rexistro de entidades prestadoras de servizos sociais: E-742. Titular: Concello de Cariño Representante: Alcalde-presidente do Concello. Xestión do servizo: indirecta Capacidade: 20 prazas 5.1.- O PAI cumpre unha función eminentemente social e educativa proporcionando ós seus usuarios unha atención integral sen discriminación de raza, sexo ou condición social, a través dun programa global que garanta o pleno desenvolvemento físico, intelectual, afectivo, social e moral dos nenos/as.5.2.- Este centro organizará o coidado dos nenos/as co fin de facilitar a conciliación da vida laboral e familiar das familias mediante a súa garda e custodia, e cooperará estreitamente cos pais, nais e titores para contribuír á mellor integración entre o centro e as familias.5.3.- Concíbese como un recurso de atención ós nenos/as que necesitan de atención e coidado durante un tempo diario e que non poden incorporarse a outro tipo de centros de atención á infancia ben por non existir ningún no municipio, ou ben por non ser axeitado á necesidade familiar por diversas razóns, como poden ser, entre outras: -Situacións puntuais de necesidade (enfermidade da persoa que coida ó neno/a, realización de xestións burocráticas…). -Horarios máis flexibles que cubran a necesidade familiar de atender ó neno/a. -Acceder á formación (asistencia a cursos, remate de estudos…). -Acceder ó mercado laboral.5.4.- Trátase dun servizo complementario á rede de centros de atención á primeira infancia existente na Comunidade Autónoma, caracterizado pola súa flexibilidade horaria e a dispoñibilidade e atención rápida da demanda, o que permite facilitar a conciliación entre a vida laboral e familiar. Son obxectivos especificos do centro, os que se indican a continuación: -Propiciar un ambiente que fomente e favorezca o desenvolvemento dos nenos e das nenas -Cubrir a necesidade socio-familiar de atención, coidado e protección dos nenos/as durante o tempo de ausencia dos proxenitores. -Facilitar a conciliación da vida laboral e familiar dos pais. -Promover a relación social e o encontro entre nenos/as de distintos lugares do municipio. -Facilitar a integración dos nenos/as con necesidades educativas especiais, atendendo ás súas necesidades e características especiais. -Potenciar o desenvolvemento dos valores individuais e sociais básicos: cooperación, solidariedade, respecto… -Fomentar a adquisición progresiva de hábitos de orde, limpeza e conservación dos materiais. -Promover e fomentar o desenvolvemento integral dos nenos/as e a aprendizaxe das habilidades cognitivas e creativas dos nenos/as. Todos estes obxetivos deberán ser desenvolvidos no PEC (Proxecto Educativo de Centro) que estará a disposición das familias O PAI programará actividades para promover a igualdade entre os nenos/as e evitar os comportamentos e actividades discriminatorias por razón de sexo.8.1.- A capacidade máxima do centro son 20 menores, reservándose unha praza para casos de emerxencia social, previa valoración dos Servizos sociais de atención primaria do Concello.8.2.- Poderánse integrar nenos e nenas con necesidades educativas especias, facendo un traballo coordinado co equipo de atención temperá o que acudan de ser o caso.9.1.- A idade mínima de novo ingreso establécese nos 3 meses na data de ingreso, e a idade máxima será de 3 anos, podendo permanecer no PAI aqueles menores que non teñan cumpridos os 3 anos a 31 de decembro do ano anterior ó que se presenta a solicitude. Os nenos e nenas que se incorporen ao 2º ciclo de educación infantil poderán permanecer no PAI ata o 31 de agosto do correspondente curso escolar, sendo obrigatorio contar co informe de escolarización da Consellería de Educación.9.2.- Poderá eximirse do límite de idade aos nenos /as con necesidades específicas de aopio educativo susceptibles de integración, logo do ditame do organismo competente.10.1.-As solicitudes de novo ingreso realizaránse no modelo oficial (Anexo I), e presentaránse no Rexistro xeral do Concello, en horario de atención ó público, dentro do prazo establecido para tal efecto, que será publicado na páxina web do Concello, no taboleiro de anuncios municipal e no taboleiro de anuncios do PAI.10.2.- As solicitudes que por circunstancias sobrevidas, debidamente xustificadas, non se presentasen nos prazos fixados en convocatoria anual de novo ingreso, serán tramitadas pola dirección do PAI para a súa inclusión na lista de espera. As vacantes que se vaian producindo ó longo do curso serán cubertas tendo en conta os criterios de admisión entre os solicitantes en lista de espera, cando se den ditas vacantes e sexa necesaria a súa cobertura mantendo a lista de espera inicial aprobada coa preinscrición en prazo de matrícula anual, que non se verá afectada por solicitudes presentadas fóra de prazo.11.1.- Agás os nenos e nenas xa matriculados/as no PAI (que só deben aportar documentación no caso de cambios), as solicitudes deberán ir acompañadas da seguinte documentación ( en orixinal ou copia cotexada): 1.- Solicitude de ingreso debidamente asinada (Anexo I). 2.- Documentación Xustificativa da situación familiar: *Libro de familia. *DNI, pasaporte ou tarxeta de residencia. *Certificado de empadroamento (no caso de non estar censado no Concello e Cariño, pero algún dos proxenitores ou representante legal teñan os seus postos de traballo no municipio, achegaráse certificado de empresa ou da institución correspondente; no caso de estar censado nun concello limítrofe, presentaráse certificado de empadroamento en dito concello.3.-Documentación xustificativa da situación económica: *Declaración da renda ou certificado de exención. *En caso de desemprego, certificación do Inem, que acredite a situación de desemprego e a percepción ou non de prestación.4.- Documentación complementaria: *Titulo de familia numerosa, se é o caso * Informe de Servizos Sociais, nos supostos nos que sexa necesario, por falta de acreditación documental suficiente ou pola situación especial na que vive a unidade familiar. *No caso de nenos/as con necesidades educativas especiais NEE, informe de organismo competente no que se indique o grao de minusvalía así como a necesidade de integración.11.2.- No caso de que a solicitude non reúna os requisitos esixidos, o Concello requirirá ó interesado para que, no prazo de dez días hábiles, enmende os erros detectados, con indicación de que, se así non o fixera, teráselle por desistido da súa petición, logo de resolución en tal sentido.11.3.- Os interesados terán que presentar dentro dos 10 días hábiles seguintes á notificación de admisión, a seguinte documentación: -Certificado médico do neno/a. -No caso de alerxia ou intolerancia a algún alimento proporcionaráse o informe correspondente -4 fotos tamaño carnet -Autorizacions de recollida, tratamento informático de datos, toma de material fotográfico e toma de medicación (Anexos III, IV e V) -Xustificante de ingreso de cota de matrícula. -Certificación de conta bancaria e autorización. -Fotocopia cotexada da tarxeta da seguridade social ou documento equivalente.12.1.- Os criterios para a adxudicación de prazas: 1º.- Aqueles nenos/as empadroados no Concello de Cariño e que acrediten que polo menos un dos proxenitores ou representante estea empadroado no mesmo enderezo.2º.- De existir prazas vacantes, poderán acceder ao servizo os fillos e fillas de persoas que, estando empadroadas noutro Concello, teñan os seus postos de traballo nunha empresa con sede social ou órgano de administración que radique no Concello de Cariño. Esta situación deberá acreditarse cun certificado de empresa ou da institución correspondente.3º.- Persoas que teñan a súa residencia en concellos límítrofes con Cariño. Para isto será necesario achegar o certificado de empadroamento do neno/a e de polo menos un dos proxenitores ou representante legal.12.2.- As prazas adxudicaránse por esta orde: -Reserva: 1.- Os nenos/as matriculados no PAI antes do 31 de xaneiro gozan de preferencia para a adxudicación de praza nas seguintes convocatorias sempre que cumpran os requisitos establecidos no artigo 9 do presente regulamento. A reserva de praza tramitarase co impreso oficial establecido no Anexo VI, e presentarase no prazo establecido polo que se abre o prazo de reserva de praza, preinscrición e matrícula de usuarios/as do PAI. Para a reserva de praza é requisito imprescindible estar ao día no pagamento das cotas mensuais na data de presentación da solicitude.2.- Logo das reservas de praza anteriormente sinaladas, terán dereito a acadar praza no PAI os/as solicitantes con/cunha irmán/a con praza (renovada ou de novo ingreso) no PAI. Estas solicitudes presentaránse no prazo establecido ao efecto, xunto cun certificado acreditativo da Dirección do PAI que acredite dita circunstancia e a documentación prevista no artigo 11.3.- A continuación adxudicaránse prazas aos menores con medidas administrativas de tutela ou garda en situación de acollemento familiar. De existiren máis solicitudes que prazas ofertadas para a incorporación dos nenos/as con dereito ás prazas ofertadas nos puntos 2 e 3 farase a baremación entre as solicitudes de cada quenda para a súa adxudicación. Novo ingreso: Unha vez adxudicadas as solicitudes correspondentes ás reservas de praza, as vacantes serán adxudicadas ás persoas solicitantes de novo ingreso, segundo a puntuación obtida en aplicación do baremo. Esta puntuación determinará a orde de relación na adxudicación de prazas. No prazo de presentación destas solicitudes e a súa posterior baremación non serán incluídas as solicitudes previstas no seguinte apartado. Praza de emerxencia social: Só haberá 1 praza de emerxencia social. Só poderán acceder a esta praza, aquelas solicitudes dirixidas á Dirección do PAI e presentadas polos servizos sociais do concello ou polo departamento competente da Administración autonómica. Ditas solicitudes poderánse presentar en calquera momento ao longo do curso escolar e de forma independiente ao período de apertura de presentación de novas solicitudes. Terán a consideración de prazas de emerxencia social: · menores tutelados/as pola administración autonómica. · Fillos/as de mulleres que se atopen en casas de acollida ou vítimas de violencia de xénero · Aqueloutros nos cales concorran circunstancias socioeconómicas e familiares que requiran unha intervención inmediata, previo informe dos servizos sociais municipais ou departamento da administración autonómica competente. A adxudicación ou denegación da praza será resolta pola Comisión de Valoración (dirección do PAI e Técnicos dos Servizos Sociais) no prazo de 5 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. Para o suposto de que existiran prazas vacantes no PAI unha vez completo o proceso de admisión, caberá a posibilidade de aceptar solicitudes de novo ingreso que non estean incluídas nos criterios de prioridade de adxudicación previstos no apartado 13.1. 13.1.- O presente baremo aplicarase exclusivamente ás solicitudes de novo ingreso, e para as quendas de acceso reguladas segundo o previsto nos puntos 12.2 (2 e 3), cando haxa máis solicitudes de ingreso que prazas ofertadas e únicamente entre os solicitantes dunha mesma quenda.13.2.- Os criterios que se terán en conta para a correspondente baremación, son os seguintes: A) Enténdese por renda per cápita mensual o resultado de dividir entre o número de persoas que forman parte da unidade familiar, o cociente de dividir entre doce a suma do total dos ingresos anuais da unidade.2) Enténdese por unidade familiar a formada polos pais e fillos menores de dezaoito anos ou fillos maiores de dezaoito anos que teñan unha minusvalia superior ao 33%. 3) As persoas que non esteñan obrigadas a declarar, deberan presentar un certificado de imputacións do IRPF 4) 13.3.- A selección de solicitudes farase en función da puntuación acadada segundo o baremo aplicable. En caso de obter igual puntuación, terán preferencia en primeiro lugar as solicitudes de xornada completa, e despois da aplicación deste criterio daráselle prioridade á renda per cápita máis baixa.13.4.- Calquera indicio de cambio non declarado, de distorsión ou de falseamento da situación sociofamiliar, da situación laboral ou económica reflectidas na solicitude poderá dar lugar a que se inicie de oficio unha investigación para a comprobación dos referidos feitos.13.5.- As solicitudes serán obxecto de baremación por parte da Comisión de valoración formada por 2 persoas técnicas do departamento de servizos sociais e o/a director/a do PAI.14.1.- Unha vez realizada a baremación, a Comisión de Valoración efectuará a proposta inicial de persoas admitidas e en lista de espera.14.2.- A relación provisional coa puntuación obtida de persoas admitidas e en lista de espera publicarase por acordo da Xunta de Goberno Local no taboleiro de anuncios do Concello e na páxina web do Concello.14.3.- As persoas solicitantes disporán dun prazo de dez días naturais, contados a partir do día seguinte ao da publicación das listaxes provisionais para a presentación das reclamacións no rexistro xeral do Concello. As reclamacións entenderánse resoltas coa publicación da listaxe definitiva.14.4.- No suposto de non presentaren reclamacións, as listaxes provisionais serán propostas á Xunta de Goberno Local como listaxe definitiva de persoas admitidas e lista de espera, sendo publicadas segundo o establecido no punto 2 do presente artigo.15.1.- Sen prexuízo dos recursos que procedan, a matriculación faráse nos prazos establecidos na resolución de Alcaldía pola que se abre o prazo de reserva de praza, preinscrición e matrícula.15.2.- A matrícula formalizaráse a través de impreso normalizado que se facilitará nas dependencias de servizos sociais, e á que se achegará a documentación complementaria prevista no artigo 11.3. 16.1.-Causaráse baixa no PAI por algunha das circunstancias seguintes: 1.- Por incumprimento da idade máxima regulamentaria de permanencia no centro.2.- Por solicitude dos pais ou representantes legais.3.- Pola falta de pagamento da cota establecida durante dous meses consecutivos ou tres alternos, calquera que sexa o curso escolar ó que se refire á débeda.4.- Por comprobación ou falsidade nos documentos ou datos presentados.5.- Por incompatibilidade ou inadaptación absoluta para permanecer no centro.6.- Por falta de asistencia continuada durante un mes sen causa xustificada.16.2.- As baixas resolveránse a proposta da dirección do PAI ou por solicitude e con decreto de Alcaldía. As baixas producidas por calquera dos motivos anteriormente expostos cubriranse coas solicitudes que estean en lista de espera. É un órgano unipersoal, responsable do funcionamento do PAI. A persoa titular depende orgánicamente do Concello de Cariño.18.1.- É un órgano colexiado. A súa composición será a seguinte: -Director/a do PAI -Unha persoa designada polo Concello. -Persoal educativo do PAI.18.2.- A Comisión educativa terá as seguintes competencias: -Valorar o proxecto educativo do PAI e a programación anual de actividades. -Facer o seguimento da programación do PAI e do proceso educativo grupal e individual. -Supervisar o desenvolvemento da proposta pedagóxica incluída no proxecto educativo do PAI. -Aplicar o presente regulamento, así como propoñer a revisión e actualización deste ao Concello. -Trasladar os seus acordos a cmisión de seguemento.18.3.- A Comisión educativa reuniráse, como mínimo, dúas veces por curso escolar. A convocatoria realizaráa a Dirección do PAI, quen ostenta a súa presidencia. Poderanse convocar xuntanzas extraordinarias cando o solicite o representante do Concello ou, alomenos, un terzo dos seus membros.19.1.- É un órgano que asumirá a coordinación xeral do PAI e marcará as directrices.19.2.- A súa composición será a seguinte: - O Alcalde do Concello ou concelleiro en quen delegue, que presidirá o Consello. - O/A director/a do PAI, que actuará como secretario/a. - 1 persoa, en representación do persoal do PAI.19.3.- Procedemento de elección: A elección dos membros da Comisión se seguemento realizaráse, segundo o colectivo ao que represente, de acordo co seguinte procedemento: -Representantes do persoal: A Dirección do PAI convocará unha reunión de todo o persoal, anualmente e na primeira semana do mes de setembro, para que elixan de entre os seus membros aos representantes que intervirán na Comisión de seguemento no curso escolar.19.4.- O Comisión de Seguemento terá as seguintes competencias: -Aprobar a memoria anual de actividades. -Aprobar o proxecto educativo do PAI. -Propoper á administración competente cantas medidas foran precisas para mellorar o funcionamento do PAI. -Supervisar que as directrices e a programación se axusten aos principios, aos criterios e aos obxectivos establecidos pola Administración competente.19.5.- Periodicidade das reunións: deberán realizarse, alomenos, tres reunións durante o curso. A primeira reunión desenvolveráse ao comezo do curso, será convocada cunha semana de antelación e na convocatoria figurará a orde do día. Calquera membro poderá solicitar á presidencia do Comisión de seguemento a convocatoria de reunións extraordinarias.20.1.- O PAI integraráse dentro da estrutura orgánica dos servizos sociais municipais. contando co persoal especializado para a atencións ós nenos/as.20.2.- O PAI contará con persoal especializado para a atención ós nenos/as. Este persoal deberá estar en posesión dalgunha das titulacións contempladas para o persoal de atención e apoio nas escolas infantís de 0-3 anos a que se refire o artigo 27.2 b) do decreto 329/2005, do 25 de xullo, regulador dos centros de menores e centros de atención á infancia, ou que estea en posesión dalgún dos cursos de especialización na materia que, cun mínimo de 300 horas, recoñeza o órgano competente para a autorización do centro.20.3.- O persoal de atención directa contará cun persoal de apoio, nos termos previstos no Decreto 329/2005, de 25 de xullo, realizando funcións de apoio a aquel no desenvolvemento das funcións propias do PAI. O persoal de apoio ademais das titulacións esixidas para o persoal de atención directa, poderá ter algunhas das seguintes titulacións: técnico superior en animación socio-cultural, Técnico en atención socio-sanitaria, Tecnico auxiliar de enfermería ou diplomado en puericultura.20.4.- O persoal desempeñará, entre outras, as seguintes funcións: -Coidar da orde, da formación, seguridade, entretenemento, alimentación e aseo persoal dos nenos/as, ademais de levar a diario o rexistro das entradas e saídas do centro. -Dinamizar, coordinar e garantir a elaboración dos documentos do PAI: o proxecto educativo e a súa proposta pedagóxica, a programación xeral anual e a memoria anual. -Será o encargado da execución dos acordos e demais directrices emanados dos responsables políticos dos servizos sociais do Concello, así como de informalos das incidencias que se poidan producir neste servizo. -Servir de enlace e coordinarse cos responsables técnicos dos servizos sociais do Concello. -Relación e coordinación cos pais/nais ou titores, dun xeito individual. -Planificar o período de adaptación á escola de maneira individual e en coordinación coa familia. -Reunirse coas familias ao principio do curso e contactar diariamente coas mesmas. -Informar ás familias do proceso de aprendizaxe dos seus fillos/as e facilitarlles recursos para favorecer o seu desenvolvemento. -Desenvolver hábitos de comida, de uso de cubertos introducindo os diferentes alimentos. -Apoio á convivencia interna do centro. -Recepción de chamadas, cartas, visitas… -Crear hábitos de hixiene, de sono… e acadar unha maior autonomía persoal. -Calquera outra función que se lle encomende para o bo funcionamento do PAI.21.1- Recibir regularmente información da marcha e do funcionamento da escola, a través do/a director/a responsable.21.2-Presentar propostas que contribúan a mellorar o funcionamento da escola e a atención prestada aos menores.21.3- Para o persoal educativo, desenvolver as súas funcións educativas de conformidade co establecido na programación xeral anual, no proxecto educativo da escola e na lexislación vixente.21.4-A que lle sexan proporcionados, dentro das posibilidades da escola, os recursos e os medios precisos para desenvolver as súas funcións axeitadamente en beneficio do alumnado que ten ao seu cargo.22.1- Cumprir e facer cumprir de acordo coas súas funcións o presente regulamento.22.2 -Velar polo respecto aos dereitos dos e das menores recollidos no presente regulamento e aqueloutros recoñecidos na lexislación vixente.22.3 -Gardar estrita confidencialidade sobre os datos persoais dos e dos nenos e nenas asi como das súas familias aos que teñan acceso en razón das súas funcións.22.4- Cumprimento das tarefas e responsabilidades derivadas do seu posto de traballo.22.5-O persoal educativo deberá desenvolver o seu labor de acordo co marco lexislativo vixente para o tramo de idade de 0 a 3 anos.22.6-Asistir ás xuntanzas convocadas pola Dirección do centro.23.1.- No momento do seu ingreso abriráselles a cada neno/a unha ficha persoal na que constarán, con carácter confidencial, os datos de afiliación, sanitarios, enderezo e teléfono para avisos en casos de urxencia, así como outras circunstancias persoais relevantes que o solicitante queira facer constar para unha mellor atención do menor.23.2.- O PAI contará cun libro de rexistro de usuarios, este rexistro será obrigatoriamente diario co fin de recoñecer en todo momento que nenos/as están no centro. Anotaráse no libro rexistro a hora de entrada e saída dos nenos/as, así como calquera outro apunte que a persoa encargada de cubrilo puidera apreciar nese momento e que considere conveniente salientar. A programación concretaráse no Plan de centro que conterá o Proxecto Educativo e Curricular anual do PAI, redactado polo persoal e polos servizos sociais municipais, debendo remitirse con anterioridade ao 30 de setembro de cada ano ao Concello de Cariño, para a súa conformidade, sen prexuízo da súa remisión os organismos competentes. O PAI dispoñerá dun libro rexistro de usuarios e un expediente individualizado para cada un deles, segundo o establecido no Decreto 254/2011, de 23 de decembro, ou normativa que o substitúa. Asemesmo disporáse do Libro de reclamacións debidamente dilixenciado, nos termos establecidos no citado Decreto.25.1.-O servizo do PAI desenvolveráse durante 11 meses (pechado o mes de agosto por vacacións do persoal e limpeza-mantemento xeral do centro) ao ano, agás sábados, domingos e festivos (sen prexuízo de variación por resolución da Alcaldía). En función da demanda durante o verán poderase aplicar un horario reducido dos servizos.25.2.- O horario do PAI inicial será de xxxxxxxxxxxx, e poderá modificarse por Resolución de Alcaldía, de acordo coas dispoñibilidades de recursos humanos e orzamentarios do Concello.25.3.- Tanto o calendario laboral como o horario de apertura e peche figurarán no taboleiros de anuncios do centro.26.1.- A xornada máxima de permanencia dos nenos/as no centro será con carácter xeral de oito horas diarias, agás en casos excepcionais e xustificados valorados previamente polos Servizos sociais, podéndose así facilitar unha ampliación de dito horario.26.2.- O horario de entrada e saída dos nenos/as no centro débese caracterizar pola flexibilidade que requiran as necesidades da familia respetando o horario fixado por elas mesmas, sempre que non leven consigo a alteración das actividades dos demais nenos/as e do normal funcionamento do centro.26.3.-A xornada dividiráse en tres tramos: -Xornada completa: 8 horas -Media xornada de mañá: 4 horas. -Media Xornada de tarde: 4 horas.26.4.- O horario de entrada e saída será o, aconsellando ás familias que os nenos permanezan no centro nas horas centrais de actividades de grupo para favorecer asi o seu bo desenvolvemento.6.5.- As familias deberán ser puntuais nas horas marcadas no seu horario para favorecer así o bo funcionamento do centro, avisando se o neno/a chegara antes ou se retrasara na súa recollida en momentos puntuais.26.6.-Ó final da xornada os nenos/as serán entregados ós seus pais, nais ou titores. Non se autorizará a saída do centro dos nenos/as, con persoas que non estean autorizadas previamente, nos modelos de autorización dispostos para tal fin no momento da matricula. Exceptuarase o persoal do PAI en caso de forza maior.26.7.- A familia deberá informar ao centro a situación de custodia, xa que en en caso de desacordo teranse en conta as cuestións concretas reguladas por disposición xudicial que deberán ser postas en coñecemento da dirección da escola por quen ostenta a garda e custodia do/a neno/a. A relación cos pais, titores ou representantes legais, que deberá ser en todo caso fomentada polo PAI, terá como principais obxectivos: -transmisión mutua de información sobre actitudes e comportamentos dos nenos/as. -compartir pareceres sobre incidentes, preocupacións, actividades… 28.1.- A dirección poñerá en coñecemento dos pais, titores ou representantes legais de cada neno/a a información sobre a súa evolución integral.28.2.- Os pais, titores ou representantes legais dos nenos poderán solicitar unha reunión nas dependencias do centro, coa dirección, de conformidade co horario establecido para tal fin, sempre e cando non dificulte a boa marcha do PAI.28.3.- Realizaránse dúas reunións xerais coincidindo co inicio e remate do curso, onde deberán estar presentes os pais, titores, ou representantes legais, así como o persoal do centro. O centro informará ós pais, nais ou titores das actividades que se desenvolverán, da normativa establecida en relación co centro e cantos aspectos poidan resultar do seu interese.29.1.- Os nenos/as deberán acudir ó centro de atención á primeira infancia en condicións correctas de saúde e hixiene que non impliquen risco para si mesmos nin para outros/as nenos/as.29.2.- No caso de observarse síntomas dun proceso infecto-contaxioso nos nenos/as no propio centro, informaráse ós pais, nais e titores, co fin de evitar a propagación da enfermidade entre os demais nenos/as. O reingreso no centro só será posible unha vez transcorrido o período de contaxio e tras informe médico que acredite tal circunstancia.29.3.- No caso de enfermidade ou accidente no centro, despois das primeiras atencións e á maior brevidade posible, poñeráse dita circunstancia en coñecemento dos pais, nais ou titores do neno/a, e se é o caso, procuraráse que o neno/a reciba a atención médica adecuada, estando facultado o responsable do centro para autorizar nestes casos os desprazamentos necesarios a tal fin.29.4.- Cando se produza a falta de asistencia ó centro por un período superior a tres días, debido a enfermidade ou outras circunstancias, os pais, nais ou titores deberán comunicar este feito ó centro.29.5.- Nos casos nos que deban administrarse medicamentos ós nenos/as, deberán ir acompañados de receita médica, actualizada á data de tratamento, xa que constará o nome do neno/a, o nome do medicamento, forma, dose e periodicidade na súa administración. Non se lles administrará ningunha medicación que non veña acompañada da autor ización por escrito dos pais, nais ou titores, indicando a dose de administración da dose correspondente.29.6.- Os pais, nais ou titores deberán proporcionar ó centro o material necesario para unha axeitada atención e hixiene dos menores.29.7.- Nos casos de período de lactancia os pais, nais ou titores deberán proporcionar ó centro a alimentación que veñan recibindo os menores, así como os elementos precisos para a súa administración.29.8.- Todos os nenos/as que usen cueiros deberán traer un paquete e outro de toallitas, que deberán repoñerse cando sexa preciso. Os nenos/as terán sempre unha muda completa de reposto; tamén un mandilón a partir da idade na que o aconsellen os/as coidadores/as.29.9.- Os pais, nais e titores poñerán en coñecemento do centro calquera circunstancia persoal do neno/a que esixa unha especial atención.29.10.-O PAI posue servizo de cociña: - O horario de almorzo será de 8:00 a 9:30. - A media mañá tomarán unha pequena merenda. - O xantar deberá vir en envases específicos para non romper a cadea frio, e etiquetado co que leva e a data de elaboración. As familias serán informadas diariamente da cantidade de comida que tomou o seu fillo ou filla. No caso de que os nenos/as se neguen a inxerir alimentos, non se lles obrigará senón que xunto coas familias buscaráse unha extratexia común para atopar solución. Non se poderán levar lambetadas ó PAI. As familias deberán informar se o seu fillo ou filla ten alerxia ou intolerancia a algún alimento ou padece algunha enfermidade. Os nenos/as de 20 meses en diante deberán ter cepillo de dentes no PAI. Para a administración de biberóns as familias deberán proporcionar ó centro o material necesario. No caso da lactancia natural se algunha nai se quere achegar ó centro para darlle a toma, propocinaráselle un lugar axeitado.30.1.- Os xoguetes serán atraumáticos, atóxicos, lavables e axeitados ás idades dos nenos/as.30.2.- Os materiais serán cálidos e adaptados ás idades dos nenos/as. O equipamento deberá reunir os requisitos e normas de seguridade establecidos para este tipo de centro.30.3.- A zona de xogos ao aire libre terá que estar delimitada e valada en todo o seu perímetro e con materiais que garantan a seguridade dos usuarios.31.1-O acceso ao centro e recibir a asistencia do mesmo, sen discriminación por razón de sexo, raza, relixión, ideoloxía ou calquera outra condición ou circunstancia persoal ou social.31.2-A consideración no trato debido á dignidade da persoa, tanto por parte do persoal do centro como dos demais usuarios.31.3-Ó sixilo profesional acerca dos datos do seu historial social ou sanitario.31.4-Dereito a que os seus fillos/as reciban a educación máis completa que o centro poida proporcionarlles.31.5-Dereito a coñecer as funcións dos/as educadores e do equipo do centro así como cada unha das dependencias deste.31.6-A ser informados diariamente polo persoal do centro dos acontecementos vividos polo menor.31.7-Dereito de recibir periódicamente información do grao de aprendizaxe e desenvolvemento dos seus fillos/as no centro, así como das orientacións educativas que precisen.31.8-Dereito a coñecer os documentos que constan como medios de traballo no centro, como son, a Programación, a Memoria anual das actividades e o Regulamento de réxime interno.31.9-A asociarse co obxecto de favorecer a participación dos pais na programación e no desenvolvemento das actividades do centro.31.10-Dereitos de ser oídos polo persoal do centro ao expresar reclamacións e suxestións que crean oportunas formular, e coñecer as respostas sobre estas.31.11-Dereito a participar no funcionamento e organización do centro, dentro das canles establecidas neste Regulamento.31.12-Dereito a manifestar as súas discrepancias respecto ás decisións educativas que afecten á formación dos seus fillos/as.31.13-A realizar visitas á s instalacións e entrevista persoal antes do comezo de cada curso escolar, e ó longo do curso, cando así o soliciten, e sen entorpecer o transcurso normal das actividades.31.14-Que a súa actividade no PAI se desenvolva nas debidas condicións de seguridade e hixiene.31.15-O Centro gardará a reserva de toda clase de información que dispoña acerca das circunstancias persoais e familiares do neno/a.32.1-Cumprir as normas sobre utilización do centro ou servizo establecidas no regulamento de réxime interior.32.2-Observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia.32.3-Deber de non discriminar a ningún membro do PAI por razóns de nacemento, raza, sexo, nivel social, conviccións morais ou relixiosas, así como por minusvalías físicas, psíquicas ou sensoriais.32.4-Participar na vida do centro, de acordo co que se dispoña no presente regulamento.32.5-Deber de informar se o/a menor contraeu calquera tipo de enfermidade infectocontaxiosa que poida repercutir na saúde do resto dos menores.32.6-Deber de levar ós seus fillos/as debidamente aseados.32.7-Deber de poñer en coñecemento do/a responsable do servizo as anomalías e irregularidades que observen no desenvolvemento do servizo.32.8-Deber de atender as citacións efectuadas por parte do centro.32.9-Deber de non desautorizar a acción das coidadoras en presenza dos seus fillos/as.32.10-Deber de pagar as cotas correspondente polo servizo do PAI. As familias serán coñecedoras do Proxecto Educativo de Centro, como parte implicada no proceso educativo, e poderán intercambiar información co persoal mediante: -Entrevista Inicial -Nas entradas e saídas do día a día -Titorias -Nas axendas individuais -Nas xuntanzas que se realicen o longo do curso. Un obxectivo será que as familias participen activamente nas festas e actividades organizadas no centro, saídas, obradoiros, etc… Todos os nenos/as ostentan os seguintes dereitos: 34.1-Teñen dereito á igualdade de oportunidades e á non discriminación por razón de nacemento, raza, sexo, novel social, conviccións morais ou relixiosas, así como polas súas minusvalías psíquicas ou sensoriais.34.2-Todos os nenos/as teñen dereito a satisfacer as súas necesidades de afecto, relación, xogo e acción, así como, o respecto á súa integridade física e moral.34.3-Recibir, en condicións de igualdade, unha formación que asegure, alomenos, a consecución dos obxectivos mínimos contemplados no proxecto educativo do centro.34.5-Que se respecte a liberdade de conciencia, conviccións relixiosas, morais ou ideolóxicas, nas que os seus pais ou representantes legais queiran educalos, así como, a súa intimidade no que respecta a tales creencias ou convicións.34.6-Os menores teñen dereito ao coidado, supervisión e promoción do seu desenvolvemento persoal, non podendo ser obxecto, en ningún caso, de tratos vexatorios ou degradantes.34.7-Que se respecte a súa integridade física e moral e a súa dignidade persoal, non podendo ser obxecto, en ningún caso, de tratos vexatorios ou degradantes.34.8-Os menores teñen dereito á utilización de todos os recursos materiais e infraestrutura do centro.34.9-A desenvolver nun ámbito cómodo, seguro e adaptado á súa idade.34.10-Que o seu rendemento sexa avaliado con plena obxectividade.34.11-A realizar saídas ó exterior, sempre e cando cada menor permaneza acompañado por un adulto responsable do seu entorno familiar, e en todo caso con autorización escrita por parte dos pais ou representantes legais, quenes especificarán quen ou quenes serán as persoas encargadas de recoller ó menor para calquera saída do centro.34.12-A un apoio individualizado que favoreza a autonomía persoal e social.34.13-Á intimidade persoal.34.14-A que se facilite o acceso a todas as necesidades persoais que sexan precisas para acadar o seu desenvolvemento intergral. Independentemente de en que momento a nena ou neno ingrese no PAI, procederase a planificar un proceso de familiarización co obxetivo de establecer unhas bases de confianza e comunicación entre o neno ou nea a súa familia e os profesionais. Nesta etapa a incoporación dos nenos e nenas será progresiva e durará aproximadamente uns 15 días e o aumento ou diminución dos tempos será marcado individualmente segundo as necesidades de cada neno ou nena. Para establecer o cobramento o Concello de Cariño aprobará unha Ordenanza Fiscal que regulará os prezos do uso dos servizos do PAI, no que se recollerán como mínimo as seguintes cuestións: -Matrícula (faranse constar expresamente, cando proceda, os prezos de reserva de matricula, xornadas completas, medias xornadas, horas soltas, baixas temporais, servizo de comedor, ampliación da xornada, outros servizos.). -Réxime de actualización de prezos -Forma de pago -Período de pago -Factura -Réxime de reserva de praza para o caso de ausencias/vacacións 37.1 Para actividades de conciliación da vida familiar e laboral. A empresa concesionaria poderá usar as intalacións do centro, previa autorización para actividades relacionadas coa concilición da vida familiar e laboral fora do horario de atención os nenos e nenas menores de 3 anos. Estas irán dirixidas a nenos e nenas do segundo ciclo de educación infantil e primaria, non poderán ser usadas para a pernencia de mais de 8 horas dos menores que esteñan matriculados/as no PAI.37.2 Para outros usos excepcionais. Nos casos nos que outra institución ou colectivo desexe utilizar o PAI deberá solicitalo o Concello de Cariño que Xunto coa dirección do centro decidirán si e posible utilizar o espazo dependendo dos fins de uso. En ningún caso o dito uso poderá interromper o desenvolvemento das actividades normais da escola, nin supoñer un alongamento do tempo máximo establecido pola lexislación vixente na estancia da crianza sen a súa familia no centro A lingua mais utilizada en cada grupo será a lingua materna predominante entre os nenos/as que forman parte do mesmo, fomentarase o uso do galego tendo sempre unha persoa referente que fale en galego dentro do persoal que traballe no PAI. No proxecto educativo incluiráse o tratamento lingüístico do centro que deberá acadar o desenvolvemento das capacidades dos nenos/as nas dúas linguas oficiais de Galicia cara o seu uso como vehículo de comunicación. Atenderáse de maneira individualizada a aqueles nenos/as do grupo que non teñan coñecemento suficiente da lingua materna predominante. O PAI contará cun seguro de responsabilidade civil e de accidentes, así como cun plan de autoprotección e de emerxencias. O plan de emerxencias colocaráse dentro do centro nun lugar visible e estará a disposición dos usuarios. As saídas de emerxencia estarán todas sinalizadas, e unha vez ó ano faráse un simulacro de emerxencia, para practicar a evacuación dos nenos/as. Para o non previsto no presente Regulamento estaráse ao disposto na Lei 5/1997, de 22 de xullo, de Administración local de Galicia, na Lei 7/1985, do 2 de abril, reguladora das bases de réxime local, na Lei 13/2008, de 3 de decembro, de Servizos sociais, Decreto 254/2011, de 23 de decembro, regulador do réxime de autorización de centros de servizos sociais, o Decreto 329/2005, de 28 de xullo, regulador dos centros de menores e os centros de atención á infancia, e demais normativa autonómica de protección da familia, infancia e menores. O presente Regulamento entrará en vigor unha vez publicado no Boletín Oficial da Provincia, e transcorrido o prazo de vinte días ao que se refire o artigo 70.2, en relación co artigo 65.2, da Lei 7/1985, do 2 de abril, reguladora das bases de réxime local, Comezará a aplicarse a partir do día seguinte, permanecendo vixente ata que se acorde a súa modificación ou derrogación expresa. Contra este Regulamento podrá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación no Boletín Oficial da Provincia. D………….…….………., con DNI ……….……………, e enderezo a efectos de notificacións en…………………….…….…………, teléfono de contacto…….……………, en calidade de (parentesco) do neno/a…………………….…………, nado en………., o……. de……….………de……………. SOLICITA, O ingreso do devandito neno/a no Punto de Atención á Infancia do Concello de Cariño para o curso………………… A preferencia de horario é a seguinte: Orde Días da semana Horario 1º 2º 3º Asinado:( o solicitante) - Sr- Alcalde do Concello de Cariño A) DOCUMENTACIÓN A PRESENTAR COA SOLICITUDE (ARTIGO 11.1 DO REGULAMENTO). Nome: Apelidos: Data de nacemento: DNI: Enderezo: Localidade: Provincia: Teléfono: Outros datos relevantes (alerxias, problemas médicos…) Nome: Apelidos: Parentesco: DNI: Contacto: Lugar de traballo: Nome: Apelidos: Parentesco: DNI: Contacto: Lugar de traballo: Nome: Apelidos: Parentesco: DNI: Contacto: Lugar de traballo: Nome: Apelidos: Parentesco: DNI: Contacto: Lugar de traballo: En…………….………., a………de…….………20…. A persoa que solicita o ingreso Asinado: D………………………………….……. pai/nai de………………….………………, comunica que o seu fillo/a deberáselle administrar……………………………., nas doses e horario segundo a receita que se achega, o que autorizo baixo a miña responsabilidade. (Esta autorización deberá vir acompañada da correspondente receita médica). Cariño, a…………de…….………de 20….… Asinado: D ………………….….…………………. pai/nai de …………………….……………, autoriza a don/a …………………………………………………………………… con DNI …………………………. para recoller o meu fillo ou filla do Punto de Atención á Infancia  AUTORIZACIÓN PERMANENTE  PARA O DIA…………. DE….………….20.… Asinado: D ….……………………………….…. pai/nai de …………………………….……, autoriza a don/a………………………………………………………………………con DNI …………………………. para recoller o meu fillo ou filla do Punto de Atención á Infancia  AUTORIZACIÓN PERMANENTE  PARA O DIA……………. DE….………….20.… Asinado: D ….……….……………………………. pai/nai de …………………………….……, autoriza a don/a………………………………………………………………………con DNI …………………………. para recoller o meu fillo ou filla do Punto de Atención á Infancia  AUTORIZACIÓN PERMANENTE  PARA O DIA……………. DE….………….20…. Asinado: D…………….…………………………. pai/nai de………….………………………, Autorizo ao Concello de Cariño a realizar e expoñer material fotográfico ou vídeos deste neno para uso exclusivo do servizo ou publicacións do Concello. Cariño, ……. de…….……. de 20……. Asinado: Cariño, 31 de xaneiro de 2017 O ALCALDE ASDO: JOSÉ M. ALONSO PUMAR